ड्रैगन या हिंदी अउरी उर्दू में अज़दहा (اژدها) एगो काल्पनिक जीव हवे जेवना के बिसाल आकार के सर्प नियर मानल जाला जेवना के पाँखि होला आ ऊ उड़ सकेला आ मुँह से आगि उगिलेला। ई कथा-जीव कई संस्कृतिन में कहानी, चित्रकारी आ आधुनिक ज़माना में फिलिम इत्यादि में बतावल या देखावल गइल बाटे। मूल रूप से सभसे प्रचलित रूप दू तरह के बा जे यूरोपीय कल्पना आ पूरबी एशिया की लोगन के कल्पना पर आधारित होखे ला।